# A vida diaria

# Unha pequena aproximación...

Seguramente esteades pensando que a vosa vida actual é moi diferente da que tiñan as xentes que vivían nestas culturas antigas. É certo. Porén, como seres humanos, temos máis en común do que podemos imaxinar. A continuación tendes diferentes materiais para a reflexión.

## O paso do tempo no Antigo Exipto

Pasan os anos, chegou a vellez,
vén a fraxilidade, a debilidade crece.
Un dorme todo o día, como os nenos.
Entúrbanse os ollos, os oídos enxordecen.
Co cansazo diminúe a forza,
a boca, silenciada, non fala,
o corazón, baleiro, non lembra o pasado,
doen os ósos,
o bo é malo, foise o gusto,
o que os anos lle fan á xente
é malo en todos sentidos.

Ensinanzas de Petahhotep

## A diversión en Mesopotamia

Como se divertían na antiga Mesopotamia

## Lectura facilitada

- A nosa vida actual ten aspectos moi diferentes á da vida das sociedades antigas.
- Aínda así, temos en común moitas cousas (medos, amor, esperanzas, desexos, pasatempos...).

# Tarefa

Despois de todo o aprendido, xa só vos queda anotar no voso cadro da ficha as principais diferenzas e semellanzas que observamos entre a economía e sociedade actual e a antiga. Realizade esta actividade de forma individual e despois compartide as respostas con toda a clase.

Pensade na axuda que a ficha suporá no reto.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)