# Particularidades

# Exipto

A viaxe no tempo levouvos a Exipto, en concreto, ao Oasis de Siwa, dedicado ao deus Amón. Alí aprendestes varias cousas.

## No Antigo Exipto

### Os sacerdotes e as sacerdotisas

O saber e o coñecemento estaba nas súas mans. Tiñan moito poder e influencia xa que as persoas crían que tiñan poderes máxicos.

### Os escribas

Eran funcionarios que se dedicaban a tarefas de administración. Para conseguir o seu posto tiveran que formarse e estudar moito, polo que eran moi valorados socialmente.

### As mulleres

As mulleres en Exipto non gozaban dunha situación de igualdade social coma os homes, pero tiñan certos dereitos que facían que a súa situación fose mellor que en calquera das outras sociedades antigas e que en moitas outras sociedades posteriores. Recordade que non todo avance no tempo significa progreso.

Eses dereitos eran:

- Posuír bens baixo o seu nome.

- Rexentar negocios.

- Divorciarse.

- Herdar bens.

Como consecuencia disto, houbo varias mulleres que exerceron por dereito propio o cargo de faraón: Sobeknefrure, Hatshepsut, Nefertiti ou a última faraona de Exipto antes de ser conquistada polos romanos, Cleopatra.

## Sobeknefrure

Sobeknefrure, a misteriosa muller que foi faraón de Exipto

## Hatshepsut

¿Quén foi Hatshepsut?

## Nefertiti

Cinco curiosidades de Nefertiti: raiña, faraona e deidade exipcia

## Cleopatra

Quen foi realmente Cleopatra?

## Lectura facilitada

- Antigo Exipto.
- Os sacerdotes e sacerdotisas posuían o coñecemento, poder e influencia.
- Os escribas dedicábanse a tarefas de administración, eran moi valorados socialmente.
- As mulleres en Exipto tiñan unha situación social mellor que noutras sociedades antigas e tiñan varios dereitos (herdar, posuír bens, divorciarse...).
- Houbo mulleres que exerceron o cargo de faraón: Sobeknefrure, Hatshepsut, Nefertiti ou Cleopatra.

## Audio

audio/mpeg

# Mesopotamia

Que sorte! Na vosa viaxe a Mesopotamia puidestes coñecer a Enheduana e aprendestes moito sobre a orixe das leis.

## Mesopotamia

### Enheduana

Filla do rei Sargón I. Foi a primeira escritora da Historia que coñecemos polo seu nome, escribiu moitos poemas e oracións e foi unha sacerdotisa moi poderosa. Se queres saber algo máis sobre ela, preme aquí.

### A orixe das leis

Mesopotamia estivo formada por grandes cidades que albergaban a moitas persoas o que facía que houbese conflitos entre elas a diario, isto deu lugar á invención das leis que se puideron rexistrar por escrito por primeira vez na Historia. O conxunto de leis máis antigo foi o de Ur-Nammu, rei de Ur, que solucionaba case todas as situacións co pago de prata ou coa pena de morte. Tempo despois, en Babilonia, o rei Hammurabi, quixo asegurarse que se trataba a todo o mundo con xustiza e mandou elaborar un novo código legal -o código de Hammurabi-, onde se especificaba moitas situación diferentes e o proceder que había que seguir ante cada unha. O código de Hammurabi é o conxunto de leis escritas máis antigo conservado no mundo (1750 a. C.). Podes atopalo no museo Louvre.

## Lectura facilitada

Mesopotamia:

- Enheduana, filla do rei Sargón I. Foi a primeira escritora da Historia que coñecemos polo seu nome, escribiu moitos poemas e oracións e foi unha sacerdotisa moi poderosa.
- En Mesopotamia naceron as leis.
- O código de Hammurabi é o conxunto de leis escritas máis antigo conservado no mundo (1750 a.C.).

## Audio

audio/mpeg

## Código de Hammurabi

# India

Na India estableceuse unha división social baseada no sistema de castas, que ten a súa orixe na relixión hindú. Existen catro castas xerarquizadas en canto a pureza:

## Sistema de castas:

### Os brahmans

Os sacerdotes, o seu papel social é o máis importante.

### Os chatrias

Nobreza e persoas guerreiras, poder político.

### Os vaishyas

Comerciantes, persoas gandeiras, artesás...

### Os shudras

Dedicados a servir o resto das castas, a maioría dedícanse á agricultura.

## As persoas que non pertencen a ningunha casta

### Os dálit

As persoas oprimidas, as “impuras” e chamadas de forma pexorativa “intocables”. Estas persoas sufrían moita marxinación e discriminación.

O sistema de castas aínda está moi presente na India. Houbo que esperar a 1949 para que a constitución do país considerase ilegal a discriminación por motivo de casta, pero a súa pervivencia social chega ata os nosos días. Se queres saber algo máis desta milenaria e complexa organización social, preme aquí.

## Lectura facilitada

- Na India a sociedade estaba organizada no sistema de castas, que ten a súa orixe na relixión hindú. Existen catro castas xerarquizadas en canto a pureza:
  - Os sacerdotes, o seu papel social é o máis importante.
  - Nobreza e persoas guerreiras, poder político.
  - Comerciantes, persoas gandeiras, artesás...
  - Dedicadas a servir o resto das castas, a maioría dedícanse á agricultura.
- As persoas que non pertencen a ningunha casta son as “impuras” e chamadas de forma pexorativa “intocables”. Estas persoas sufrían moita marxinación e discriminación.
- Agora o sistema de castas aínda é causa de discriminacións na India.

## Audio

audio/mpeg

# China

En torno ao ano 130 a. C., a dinastía Han de China, quixo establecer vías de comercio continuo con occidente para coñecer todo o que esas afastadas terras podían ofrecer.

## Ruta da seda

### A seda

Así, o principal produto que viaxa dende China era a seda, o que fixo que ao longo dos séculos se lle acabase chamando a estas vías a “Ruta da Seda”.

### Conectaba oriente con occidente

En realidade, aproveitábanse rutas comercias establecidas xa antes pola poboación persa e a ruta conectaba oriente con occidente, dende China, pasando por India, Mesopotamia, baixando a Exipto e chegando a Europa.

### Estivo activa ata 1453

Esta ruta estivo activa ata que en 1453 a poboación turca otomá conquistou Constantinopla, o que motivou a creación de novas rutas mariñas que acabaron favorecendo a chegada das persoas europeas a América.

## Lectura facilitada

- En China, en torno ao ano 130 a. C., a dinastía Han, comezou a establecer vías de comercio con occidente.
- Como o principal produto que viaxaba dende China era a seda, chamóuselle Ruta da Seda.
- Esta ruta conectaba oriente con occidente.
- Estivo activa ata o 1453.
- A súa interrupción motivou a busca de novas vías para chegar a Asia e as persoas europeas acabaron chegando a América.

## Audio

audio/mpeg

# Tarefa

Agora tes que incorporar os aspectos máis relevantes de cada cultura ou civilización nos correspondentes recadros de "Particularidades" na túa ficha descargada.

Con isto irás ampliando os coñecementos que necesitas para a realización do reto.

# Pregunta Verdadeiro-Falso

Le con atención as seguintes oracións e determina se son verdadeiras ou falsas.

# Pregunta 1

No Antigo Exipto os escribas eran moi valorados socialmente.

Verdadeiro Falso

# Retroalimentación

Verdadeiro

Para conseguir o seu posto tiveran que formarse e estudar moito.

# Pregunta 2

Os sacerdotes e as sacerdotisas do Antigo Exipto vivían de forma moi humilde e non eran valorados e valoradas socialmente.

Verdadeiro Falso

# Retroalimentación

Falso

Tiñan moito poder e influencia xa que as persoas crían que tiñan poderes máxicos.

# Pregunta 3

Houbo mulleres que exerceron o cargo de faraón e desafiaron as leis e os roles de xénero establecidos.

Verdadeiro Falso

# Retroalimentación

Verdadeiro

Aínda que non gozaban dunha situación de igualdade social coma os homes.

# Pregunta 4

As mulleres do Antigo Exipto tiñan máis dereitos que noutras civilizacións Antigas e incluso actuais.

Verdadeiro Falso

# Retroalimentación

Verdadeiro

# Pregunta 5

O conxunto de leis escritas máis antigas do mundo atopouse en Exipto.

Verdadeiro Falso

# Retroalimentación

Falso

O conxunto de leis máis antigo foi o de Ur-Nammu, rei de Ur.

# Pregunta 6

A invención das leis axudoulle ás persoas a solucionar e previr conflitos.

Verdadeiro Falso

# Retroalimentación

Verdadeiro

# Pregunta 7

O código de Hammurabi é o conxunto de leis máis antigas conservadas do mundo.

Verdadeiro Falso

# Retroalimentación

Verdadeiro

Podes atopalo no museo Louvre.

# Pregunta 8

O sistema de castas é propio da sociedade mesopotámica.

Verdadeiro Falso

# Retroalimentación

Falso

Ten a súa orixe na relixión hindú.

# Pregunta 9

Hoxe en día, aínda que non é legal, aínda está presente o sistema de castas.

Verdadeiro Falso

# Retroalimentación

Verdadeiro

En 1949 a constitución do país considerou ilegal a discriminación por motivo de casta.

# Pregunta 10

A Ruta da Seda conectaba oriente e occidente.

Verdadeiro Falso

# Retroalimentación

Verdadeiro

Dende China, pasando por India, Mesopotamia, baixando a Exipto e chegando a Europa.

# Pregunta 11

A Ruta da Seda estivo activa ata 1492.

Verdadeiro Falso

# Retroalimentación

Falso

Esta ruta estivo activa ata que en 1453 a poboación turca otomá conquistou Constantinopla.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)